آوروپا اؤلکه‌لری اوکراینانین ساوونما قابیلیتینی آرتیرماق اوچون 520 میلیون پوند (11،7 میلیارد تورک لیره‌سی) دگرینده حربی محصول یاردیمی ائده‌جک‌لرینی آچیقلاییب.
اینگیلتره، هوللاندیا، نروژ، سوئد، دانیمارکا، لیتوانیا و ایسلاندیا اوکراینانین وضعیتینی یاخشی‌لاش‌دیرماق اوچون ایلک پاکتی 200 میلیون پوند (4،5 میلیارد تورک لیره‌سی) اولماقلا 520 میلیون  پوند (11،7 میلیارد تورک لیره‌سی) دگرینده حربی محصول یاردیمی ائده‌جک‌لرینی آچیقلاییب‌لار.
اینگیلتره ساوونما ناظیرلیگیندن وئریلن آچیقلامادا، سؤزوگئدن اؤلکه‌لرین اوکراینا اولوسلار آراسی فوندو (IFU) چرچیوه‌سینده 520 میلیون فوند ساوونما یاردیمی وئرمه‌یه قرار وئردیگی بیلدیریلیب.
آچیقلامادا قئید اولونوب کی، بو یاردیمین ایلک پاکتینه موختلیف تجهیزات لار، دنیز کشفیاتی، موشاهیده و کشفیات محصول‌لاری و اوکراینانین حاضیردا ایستیفاده ائتدیگی تانک حیسه‌لرینه دستک داخیل‌دیر.
خاطیرلاداق کی، روسیا قوشون‌لاری کئچن ایل فوریه‌نین 24-ده اوکراینایا هوجوما کئچیب.
